लखनऊ। केंद्र सरकार की बहुप्रतीक्षित 'इण्डिया पोस्ट पेमेंट्स बैंक' सेवा का शुभारम्भ 1 सितंबर को हुआ। प्रधानमंत्री नरेंद्र मोदी ने जहाँ इसका उद्घाटन नई दिल्ली में किया। वहीं लखनऊ में इसका शुभारम्भ केंद्रीय गृह मंत्री राजनाथ सिंह ने लखनऊ जीपीओ में आयोजित एक भव्य समारोह में उत्तर प्रदेश के चीफ पोस्टमास्टर जनरल विनय प्रकाश सिंह, लखनऊ परिक्षेत्र के निदेशक डाक सेवाएं कृष्ण कुमार यादव, निदेशक मुख्यालय राजीव उमराव की उपस्थिति में किया। इस अवसर पर 'इण्डिया पोस्ट पेमेंट्स बैंक' की लख्ननऊ शाखा का फीता काटकर और शिलापट्ट अनावरण कर केंद्रीय गृह मंत्री श्री राजनाथ सिंह ने शुभारम्भ किया। प्रथम पांच खाताधारकों को मंच पर क्यूआर कार्ड देकर उन्हें सम्मानित किया गया। इस कार्यक्रम को यादगार बनाने के लिए एक विशेष आवरण और विरूपण का भी विमोचन किया गया।